Kirgiisin kieli

**Kirgiisin kieli** (omakielinen nimi: кыргызча, قىرعىز, *kyrgyztša,* кыргыз тили, قىرعىز تىلى, *kyrgyz tili*) on Kirgisiassa ja sen lähialueilla asuvien kirgiisien puhuma turkkilainen kieli. Kirgiisi on Kirgisian tasavallan virallinen kieli.

## Levinneisyys ja puhujamäärä
Vuonna 1989 Neuvostoliiton alueella laskettiin olevan 2,5 miljoonaa kirgiisiä, joista 97,8 % puhui kirgiisiä äidinkielenään. Vuoden 1999 väestönlaskennan mukaan Kirgisiassa asui 3,1 miljoonaa kirgiisiä. Heitä on myös Uzbekistanissa (175&nbsp;000 henkeä), Tadžikistanissa (yli 64&nbsp;000), Kazakstanissa (noin 15&nbsp;000) ja Venäjällä (31&nbsp;800 vuonna 2002). Kiinan Xinjiangin alueella kirgiisejä on noin 140&nbsp;000, heistä valtaosa Kyzylsun kirgiisien piirikunnassa. Pieniä ryhmiä on Afganistanin koillisosassa ja Pakistanissa.

## Asema
Suuri osa kirgiiseistä osaa venäjää ja monet myös uzbekkia, tadžikkia tai uiguuria. Kirgisian itsenäistymisen jälkeen kirgiisi julistettiin maan viralliseksi kieleksi ja sen käyttöä on pyritty laajentamaan. Venäjällä on yhä virallinen asema ”kansojen välisen kommunikaation välineenä”. Vuonna 1999 kirgiisiä osasi 70 prosenttia tasavallan koko väestöstä. Vuonna 2025 jopa 80 prosenttia maan seitsemästä miljoonasta asukkaasta puhui venäjää.

Kirgisian parlamentti hyväksyi kesällä 2025 lain, jonka mukaan kirgiisin kieltä tulee suosia venäjän kielen laajasta levinneisyydestä huolimatta. Parlamentin päätöstä voi pitää askeleena, jolla Kirgisia pyrkii irtautumaan Venäjän valtapiiristä. Kirgisia on jo viides Keski-Aasian entinen neuvostotasavalta, joka otti käyttöönsä omaa kieltä suosivia lakeja sen jälkeen, kun Venäjä hyökkäsi Ukrainaan vuonna 2022. Lain mukaan ainakin 60 prosenttia Kirgisian televisio- ja radiolähetyksistä tulee olla kirgiisiksi, paikannimet on kirjoitettava kirgiisiksi ja mainoksissa kirgiisinkielisen tekstin on oltava suuremmin kirjaimin kuin venäjänkielisen. Lisäksi virkamiesten, tuomarien ja vaaleilla valittujen poliitikkojen tulee osata kirgiisiä. Kirgisiassa venäjänkielen osaamisen on ajateltu parantavan ihmisen sosiaalista asemaa ja antavan mahdollisuuden arvostetumpiin työpaikkoihin.

Kiinassa kielellä on virallinen asema Kizilsun kirgiisien autonominen prefektuurissa, jossa suurin osan Kiinan kirgiseistä asuu. 

## Historia ja murteet
Kirgiisi kuuluu turkkilaisten kielten itäisen haaran kirgiisiläis-kiptšakkilaiseen ryhmään. Sen lähin sukukieli on altai, tai pikemminkin sen etelämurteet. Molempien kielten pohjana ovat Jenisein muinaisten kirgiisiheimojen murteet, joihin on sekoittunut kiptšakkilaisia ja mongolilaisia aineksia. Nykyinen kirgiisin kieli muotoutui Tienšanin vuoristoalueella 1300–1500-lukujen aikana.

Kieli jakautuu pohjoiseen ja eteläiseen murreryhmään. Monet piirteet ovat yhteisiä useille eri murteille, joita ei voida selkeästi erottaa toisistaan.

Raamattu käännettiin ensimmäisen kerran kokonaisuudessaan kirgiisiksi vuonna 1995. 

## Fonologia

### Konsonantit

Lähde:

### Vokaalit

Lähde:

## Kirjakieli
Kirgiisiä voidaan kirjoittaa arabialaisilla, latinalaisilla ja kyrillisillä kirjaimilla. Kirgiisin kirjakieli syntyi vuosina 1923–1924 reformoidun arabialaisen kirjaimiston pohjalta. Vuonna 1928 siirryttiin Neuvostoliiton turkkilaisten kansojen yhteiseen latinalaiseen kirjaimistoon eli niin sanottuun uuteen kirjaimistoon ja vuonna 1940 kyrilliseen aakkostoon, jota on täydennetty lisämerkeillä ө, ү ja ң. Kiinassa kirgiisiä kirjoitetaan vielä arabialaisilla aakkosilla.

Kirjakielen normit perustuvat eri murteiden yhteisiin piirteisiin.

### Kirgiisin kyrillinen kirjaimisto

## Lähteet

* 

### Viitteet

## Aiheesta muualla
*Kirgiisinkielinen Wikipedia
*Kirghiz. Systems of romanization (the The BGN/PCGN 1979 System ja ISO 9:1995)  (eki.ee)
*Unicode test page and transliteration / transcription tables for writing systems (alphabets, abjads, syllabaries) of various languages: Kirgiisin kieli   (geonames.de)